מרי קנת' קלר

מרי קֶנֶת' קֶלֶר  (באנגלית: Mary Kenneth Keller ; בערך 1913, אוהיו, ארצות הברית – 10 בינואר 1985) הייתה נזירה, מחנכת, וחלוצת מדעי מחשב אמריקאית. ב-7 ביוני 1965 קיבלה באוניברסיטת ויסקונסין במדיסון את הדוקטורט הראשון במדעי המחשב בארצות הברית, לצד ארווינג טאנג באוניברסיטת וושינגטון.

עבודת הדוקטורט שלה נקראה Inductive Inference on Computer Generated Patterns.

חייה ופועלה 
קלר נולדה באוהיו בשנת 1913. בשנת 1932 הצטרפה למסדר נזירות אמריקאי בשם "אחיות החסד של הבתולה המבורכה מרים" (הידוע גם בקיצור BVM), ונדרה את נדרי הנזירות בשנת 1940. בשנת 1943 השלימה תואר ראשון במתמטיקה, ובשנת 1953, תואר שני במתמטיקה ובפיזיקה באוניברסיטת דפול בשיקגו.

בשנת 1958, החלה קלר לעבוד בסדנת מדעי המחשב של הקרן הלאומית למדע בארצות הברית, שהתקיימה במרכז מדעי המחשב של מכללת דארטמות', שהייתה מוסד לגברים בלבד באותה עת. שם השתתפה בפיתוח שפת התכנות BASIC, תחת ממציאי השפה, תומאס קורץ וג'ון קמני.

קלר ראתה במחשבים אמצעי להגברת הגישה למידע ולקידום השכלה. בשנת 1965, לאחר שהשלימה את הדוקטורט שלה, יסדה קלר מחלקה למדעי המחשב במכללת קלארק באיווה, ועמדה בראשה במשך עשרים שנה. כיום קרוי מרכז המחשוב של מכללת קלארק על שם קלר. כמו כן מציעה המכללה מלגה למדע על שם מרי קנת' קלר.

קלר פעלה למען שילוב נשים במחשוב, וסייעה בהקמת איגוד משתמשי המחשבים הקטנים בסקטור החינוך (ASCUE). היא חיברה ארבעה ספרים בתחום מדעי המחשב.

קלר מתה ב-10 בינואר 1985, בגיל 71.

ספָריה

קישורים חיצוניים 

 

 ״האישה שחישבה את העתיד״ - סיפורה של מרי קנת קלר בפודקאסט ״מינהר הזמן״, ״כאן״, תאגיד השידור הישראלי

הערות שוליים 

אוהיו: אישים
מנהיגים דתיים באוהיו
מדעניות מחשב אמריקאיות
בעלי תואר דוקטור מאוניברסיטת ויסקונסין–מדיסון
בוגרות אוניברסיטת דה פול
בוגרי אוניברסיטת אוניברסיטת דה פול
נזירות נוצריות
אמריקאיות שנולדו ב-1913
אמריקאים שנולדו ב-1913
אמריקאיות שנפטרו ב-1985
אמריקאים שנפטרו ב-1985